CELEX: 32015D0579
Language: lt
Date: 1428537600000
Title: 2015 m. balandžio 9 d. Komisijos įgyvendinimo sprendimas (ES) 2015/579, kuriuo nustatomas Sąjungos finansinis įnašas Italijos išlaidoms, patirtoms 2012 m. finansuojant skubias kovos su paukščių gripu priemones, atlyginti (pranešta dokumentu Nr. C(2015) 2235)

11.4.2015   
            
            
               LT
            
            
               Europos Sąjungos oficialusis leidinys
            
            
               L 96/13
            
         KOMISIJOS ĮGYVENDINIMO SPRENDIMAS (ES) 2015/579
   2015 m. balandžio 9 d.
   kuriuo nustatomas Sąjungos finansinis įnašas Italijos išlaidoms, patirtoms 2012 m. finansuojant skubias kovos su paukščių gripu priemones, atlyginti
   
      
         (pranešta dokumentu Nr. C(2015) 2235)
      
   
   (Tekstas autentiškas tik italų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (1), ypač į jo 36 straipsnio 4 dalį,
   kadangi:
   
               (1)
            
            
               Komisijos reglamente (EB) Nr. 349/2005 (2) nustatytos Sąjungos finansinio įnašo išlaidoms, patirtoms taikant skubias kovos su tam tikromis gyvūnų ligomis, įskaitant paukščių gripą, atlyginti mokėjimo taisyklės. To reglamento 7 straipsnyje nustatyti dokumentai, kuriuos turi pateikti Sąjungos finansinio įnašo prašančios valstybės narės, ir tokių dokumentų pateikimo terminai;
            
         
               (2)
            
            
               Komisijos įgyvendinimo sprendime 2013/775/ES (3) numatytas Sąjungos finansinis įnašas Italijai išlaidoms, kurias ši valstybė narė patyrė 2012 m., imdamasi kovos su paukščių gripu priemonių, atlyginti pagal Tarybos sprendimą 2009/470/EB (4). Todėl tai valstybei narei buvo išmokėta pirmoji 2012 metų Sąjungos finansinio įnašo dalis – 40 000,00 EUR išmoka. Įgyvendinimo sprendime 2013/775/ES taip pat numatyta, kad Sąjungos finansinio įnašo suma nustatoma tolesniu sprendimu, kuris bus priimtas tame sprendime nurodyta tvarka;
            
         
               (3)
            
            
               Reglamente (ES) Nr. 652/2014 tokiais atvejais valstybėms narėms numatyti skirti išmokas. Tuo tikslu jame reikalaujama priimti įgyvendinimo aktus, kuriais nustatomas finansinis įnašas. Tuo reglamentu taip pat buvo panaikintas Sprendimas 2009/470/EB, o nuorodos į tą sprendimą turi būti laikomos nuorodomis į Reglamentą (ES) Nr. 652/2014;
            
         
               (4)
            
            
               Europos Parlamento ir Tarybos reglamento (ES, Euratomas) Nr. 966/2012 (5), ypač jo 84 straipsnio reikalavimai įvykdyti Įgyvendinimo sprendimu 2013/775/ES;
            
         
               (5)
            
            
               2014 m. rugpjūčio 19 d. Italija Komisijai pateikė oficialų prašymą atlyginti išlaidas, prie kurio buvo pridėta finansinė ataskaita, patvirtinamieji dokumentai ir epidemiologinė ataskaita iš kiekvieno ūkio, kuriame gyvūnai buvo paskersti ir sunaikinti. Už 2012 m. prašoma atlyginti 1 431 549,96 EUR. Tačiau išnagrinėjus tos valstybės narės pateiktus dokumentus nustatyta, kad 68 238,40 EUR suma neatitinka išlaidų atlyginimo reikalavimų pagal Reglamento (EB) Nr. 349/2005 5 straipsnį;
            
         
               (6)
            
            
               taigi, atitinkamai galima nustatyti 1 363 311,56 EUR galutinį 2012 m. įnašą, atitinkantį prašomos išlaidoms atlyginti sumos ir reikalavimų neatitinkančios sumos skirtumą. Atskaičius 2 konstatuojamojoje dalyje minėtą pirmąją išmoką, galima nustatyti už 2012 metus Italijai mokėtiną 1 323 311,56 EUR likutį;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ
   1 straipsnis
   1.   Nustatytas Sąjungos finansinis įnašas Italijos išlaidoms, patirtoms 2012 m. finansuojant skubias kovos su paukščių gripu priemones, atlyginti siekia1 363 311,56 EUR.
   2.   Nustatytas Italijai mokėtinas Sąjungos finansinio įnašo likutis siekia 1 323 311,56 EUR.
   2 straipsnis
   Šis sprendimas skirtas Italijos Respublikai.
   
      Priimta Briuselyje 2015 m. balandžio 9 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 189, 2014 6 27, p. 1.
   
      (2)  2005 m. vasario 28 d. Komisijos reglamentas (EB) Nr. 349/2005, nustatantis Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (OL L 55, 2005 3 1, p. 12).
   
      (3)  2013 m. gruodžio 17 d. Komisijos įgyvendinimo sprendimas 2013/775/ES dėl Sąjungos finansinio įnašo išlaidoms, patirtoms 2012 m. ir 2013 m. Vokietijoje, Italijoje, Nyderlanduose ir 2013 m. Danijoje ir Ispanijoje taikant skubias kovos su paukščių gripu priemones, atlyginti (OL L 343, 2013 12 19, p. 44).
   
      (4)  2009 m. gegužės 25 d. Tarybos sprendimas 2009/470/EB dėl išlaidų veterinarijos srityje (OL L 155, 2009 6 18, p. 30).
   
      (5)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).